Στην Γκάνα διενεργούνται εκλογές για πρόεδρο και για κοινοβούλιο κάθε 4 χρόνια. Η θητεία του προέδρου είναι τετραετής και μπορεί να ανανεωθεί συνεχόμενα για το ίδιο πρόσωπο μόνο μία φορά. Δικαίωμα ψήφου στις εκλογές έχουν όσες και όσοι είναι ηλικίας 18 ετών και άνω.

### Πρόσφατες γενικές εκλογές (2020)

Κύριο λήμμα: Γενικές εκλογές Γκάνας (2020)

Γενικές εκλογές
---------------

### 2008

Στις γενικές εκλογές του 2008, Πρόεδρος είχε εκλεγεί ο Άτα Μιλς. Μετά τον αδόκητο θάνατο του Προέδρου Τζον Άτα Μιλς, στις 24 Ιουλίου 2012, προσωρινός Πρόεδρος ανέλαβε ο Αντιπρόεδρος Τζον Ντραμάνι Μαχάμα, μέχρι το Δεκέμβριο του 2012, οπότε έγιναν εκλογές. Στις 6 Αυγούστου 2012 ανέλαβε Αντιπρόεδρος ο Κουέζι Μπέκοε Αμισάχ-Άρθουρ.

### 2012

Οι προεδρικές εκλογές του 2012 έγιναν στις 7 Δεκεμβρίου για την εκλογή Προέδρου και των μελών της Εθνοσυνέλευσης σε 275 εκλογικές περιφέρειες. Εξαιτίας προβλημάτων με μερικές από τις μηχανές για βιομετρικό τρόπο εξακρίβωσης ταυτότητας, ορισμένοι ψηφοφόροι δεν μπόρεσαν να ασκήσουν το εκλογικό τους δικαίωμα, με αποτέλεσμα η ψηφοφορία να παραταθεί ως το Σάββατο 8 Δεκεμβρίου 2012.

Πρόεδρος επανεξελέγη ο Τζον Μαχάμα με ποσοστό 50,7% από τον πρώτο γύρο, με τον αντίπαλό του, Νάνα Ακούφο-Άντο να λαμβάνει 47,74%. Η Αντιπολίτευση κατήγγειλε την παραποίηση των αποτελεσμάτων από την Εφορευτική Επιτροπή. Λίγο πριν την ανακήρυξη των αποτελεσμάτων, η αστυνομία έκανε χρήση δακρυγόνων και διέλυσε τους διαδηλωτές που διαμαρτύρονταν έξω από το κτήριο της Κεντρικής Εκλογικής Επιτροπής.

Προεδρικές εκλογές
------------------

| Υποψήφιος | Κόμμα | Ψήφοι | % |
| --- | --- | --- | --- |
| Τζον Ντραμάνι Μαχάμα | Εθνικό Δημοκρατικό Κογκρέσο | 5.574.761 | 50,70 |
| Νάνα Ακούφο-Άντο | Νέο Πατριωτικό Κόμμα | 5.248.898 | 47,74 |
| Πάα Κουέζι Ντούομ | Προοδευτικό Κόμμα του Λαού | 64.362 | 0,59 |
| Χένρι Χέρμπερτ Λαρτέι | Μέγα Λαϊκό Κόμμα (*Great Consolidated Popular Party*) | 38.223 | 0,35 |
| Αγιάριγκα Χασάν | Εθνική Σύμβαση του Λαού | 24.617 | 0,22 |
| Μάικλ Αμπού Σακάρα Φόστερ | Κόμμα Σύμβασης του Λαού | 20.323 | 0,18 |
| Τζέικομπ Οσέι Γιεμπόα | Ανεξάρτητος | 15.201 | 0,14 |
| Ακουάζι Αντάι Οντίκε | Κόμμα Ενωτικό Μέτωπο | 8.877 | 0,08 |
| Άκυρα/λευκά ψηφοδέλτια | 251.720 | – |
| **Σύνολο** | **11.246.982** | **100** |
| Εγγεγραμμένοι/συμμετοχή | 14.158.890 | 79,43 |
| Πηγή: Εκλογική Επιτροπή της Γκάνα |

Βουλευτικές εκλογές
-------------------

| Κόμμα | Ψήφοι | % | Έδρες | +/– |
| --- | --- | --- | --- | --- |
| Εθνικό Δημοκρατικό Κογκρέσο |  |  | 120 |  |
| Νέο Πατριωτικό Κόμμα |  |  | 94 |  |
| Εθνική Σύμβαση του Λαού |  |  | 1 |  |
| Ανεξάρτητοι |  |  | 2 |  |
| Δεν έχουν ανακηρυχθεί | – | – | 58 | – |
| Άκυρα/λευκά |  | – | – | – |
| **Σύνολο** |  |  | **275** | **0** |
| Εγγεγραμμένοι/συμμετοχή | 14.158.890 |  | – | – |
| Πηγή: GhanaWeb, με τελευταία ενημέρωση την 11η Δεκεμβρίου 2012 |

### 2016

Κύριο λήμμα: Γενικές εκλογές στην Γκάνα (2016)
Στις τελευταίες εκλογές, το 2016, πρόεδρος εξελέγη ο Νάνα Ακούφο-Άντο.

Δημοψηφίσματα
-------------

Κύριο λήμμα: Δημοψήφισμα της Γκάνας (2018)

Παραπομπές
----------

1. ↑  «Regional Distribution of 275 Constituencies». Electoral Commission of Ghana. Αρχειοθετήθηκε από το πρωτότυπο στις 25 Ιανουαρίου 2013. Ανακτήθηκε στις 8 Δεκεμβρίου 2012.
2. ↑  «Ghana election: Voting enters second day». BBC. Ανακτήθηκε στις 8 Δεκεμβρίου 2012.
3. ↑  BBC News - Ghana election: John Mahama declared winner
4. ↑  «Ghana's Mahama wins election, opposition cries foul | Reuters». Αρχειοθετήθηκε από το πρωτότυπο στις 31 Δεκεμβρίου 2014. Ανακτήθηκε στις 9 Ιανουαρίου 2017.
5. ↑  «Ghana police tear gas protesters ahead of poll results | Reuters». Αρχειοθετήθηκε από το πρωτότυπο στις 1 Ιανουαρίου 2015. Ανακτήθηκε στις 9 Ιανουαρίου 2017.